Συζήτηση Βικιπαίδεια:Δράσεις εμπλουτισμού

message: Όσα τοποθετούνται στην ενότητα «Ανακοινώσεις νέων δράσεων» εμφανίζονται στην κορυφή της Αγοράς καθώς και στην Πύλη Κοινότητας. Αυτό που είναι προς προβολή είναι πως διεξάγεται μια δράση στο τάδε μέρος, όχι ποιος τη διοργανώνει, σε πρώτη ζήτηση. Αν θέλει κάποιος να δει λεπτομέρειες για τη δράση καθώς και τον φορέα, εταιρεία κλπ που τη διοργανώνει απλώς ακολουθεί τον σύνδεσμο. Αν εμφανίζεται στην κορυφή της Αγοράς και στην Πύλη Κοινότητας αυτός που κάνει τη δράση, η Βικιπαίδεια γίνεται διαφήμιση / μέσο προβολής.   ManosHacker 09:45, 1 Απριλίου 2015 (UTC)
replies: text: Συμφωνώ, Στην παρούσα σελίδα γίνεται προώθηση των δράσεων, όχι αυτών που τις οργανώνουν. --Focal Point 23:14, 3 Απριλίου 2015 (UTC)
replies: text: :Να μην τα ισοπεδώνουμε όλα μεταξύ ιδιωτικών και κοινοτικών/βικιπαιδικών δράσεων... -geraki (συζήτηση) 07:09, 6 Απριλίου 2015 (UTC)
replies: text: ::Δε νομίζω ότι υπάρχει καμιά ανάγκη διαχωρισμού των δράσεων ανάλογα με τον οργανωτή τους. Είναι όλες ευπρόσδεκτες. Για εμένα είναι ξεκάθαρο ότι η σελίδα αυτή έχει σκοπό την προώθηση των δράσεων και όχι των οργανωτών τους. Αν κάποιος επιθυμεί να γίνεται επιλεκτική προώθηση κάποιων από τους οργανωτές, αυτό είναι άλλη υπόθεση, στην οποία διαφωνώ (συγκεκριμένα διαφωνώ -αν αυτή είναι η πρόταση- και στην προώθηση των οργανωτών αλλά και στην επιλεκτική προώθηση). --Focal Point 08:28, 10 Απριλίου 2015 (UTC)
replies: text: :::Θα φέρω παράδειγμα. Η δράση που θα γίνει στη Θεσσαλονίκη από τις εταιρείες και τον δήμο και τη συνεργασία με το WUGG και όλους μας φαντάζομαι, που προβάλλεται ως δράση του WUGG στην Αγορά, θα αναφέρει ποιον;   ManosHacker 08:50, 10 Απριλίου 2015 (UTC)
replies: text: ::::Αν και για μένα οι δράσεις δεν είναι όλες ίδιες, συμφωνώ να μην αναφέρεται ο διοργανωτής (κυρίως για λόγους αισθητικής και ευκολίας ανάγνωσης).--Diu (συζήτηση) 14:29, 10 Απριλίου 2015 (UTC)
replies: text: :::::Δεν είναι όλες οι δράσεις ίδιες και η αναγνώριση chapter και user groups από το Ιδρυμα Wikimedia έχει να κάνει ακριβώς με αυτό. Οι αναγνωρισμένες δομές με ελεύθερη συμμετοχή της κοινότητας έχουν προτεραιότητα και μεγαλύτερη πρόσβαση σε πόρους, έναντι της όποιας δράσης του ΧΨ οργανισμού και του Ω κλειστού κύκλου. H αφαίρεση των αναφορών στο WM CUG GR δεν είναι τυχαία αλλά στοχευμένη. Είναι ξεκάθαρος ο σκοπός της, και το ότι "ενοχλούν" μόνο αυτές και όχι οι αναφορές σε Διορθόδοξα Κέντρα και Μουσεία (που για να μην ξεχνιόμαστε είναι επίσης διοργανωτές αλλά χωρίς συνεργασία με κάποιο chapter ή user group). -geraki (συζήτηση) 14:47, 10 Απριλίου 2015 (UTC)
replies: text: ::::::Πρωταρχικός σκοπός, και για αυτό δημιουργήθηκαν οι ενότητες αυτές στην Αγορά και την Πύλη Κοινότητας, είναι να βλέπουν και να «ζηλεύουν καλοπροαίρετα» και να θέλουν να κάνουν κι άλλοι δράσεις προώθησης κι εμπλουτισμού. Στόχος είναι επίσης να μπορούν να βρουν πού να απευθυνθούν. Νομίζω πως αρκεί η ακολούθηση των συνδέσμων στις δράσεις γι' αυτό ώστε να φανεί, πέρα από το πού γίνονται, και ποιος τις συνδράμει. Μπορεί να έχω και άδικο και να υπάρχει ανάγκη προβολής αυτού που μπορεί να τους βοηθήσει. Νομίζω πως για τον λόγο αυτό είναι καλύτερο να αλλαχθεί παρακάτω το κείμενο που παρουσιάζει την ίδρυση του WUGG.   ManosHacker 15:05, 10 Απριλίου 2015 (UTC)
thread_title: Ανακοινώσεις νέων δράσεων